stanford-oval/wikipedia huggingface dataset:
אליפות צרפת הפתוחה 2014
התחרות > תחרות זוגות נשים

בתחרות השתתפו 64 זוגות. להלן הזוגות החזקות שזכו בדירוג:
שיה שוויי (טאיוואן טאיוואן) ופנג שוואי (הרפובליקה העממית של סין הרפובליקה העממית של סין), ניצחו בתחרות
שרה אראני ורוברטה וינצ'י (איטליה איטליה), מנצחות תחרות 2012, הפסידו במשחק הגמר
יקטרינה מקארובה וילנה וסנינה (רוסיה רוסיה), מנצחות תחרות 2013, הודחו בסיבוב השני
קבטה פשקה (צ'כיה צ'כיה) וקטרינה סרבוטניק (סלובניה סלובניה), הודחו ברבע הגמר
קארה בלאק (זימבבואה זימבבואה) וסניה מירזה (הודו הודו), הודחו ברבע הגמר
ראקל קופס-ג'ונס ואביגייל ספירס (ארצות הברית ארצות הברית), הודחו בסיבוב השני
אשלי ברטי וקייסי דלקואה (אוסטרליה אוסטרליה), הודחו ברבע הגמר
יוליה גורגס ואנה-לנה גרונפלד (גרמניה גרמניה), הודחו בסיבוב הראשון
אנדראה חלבצ'קובה ולוציה שפרובה (צ'כיה צ'כיה), הודחו בסיבוב הראשון
אלה קודריאבצבה (רוסיה רוסיה) ואנסטסיה רודיונובה (אוסטרליה אוסטרליה), הודחו בסיבוב הראשון
אנבל מדינה גאריגס (ספרד ספרד) ויארוסלבה שוודובה (קזחסטן קזחסטן), הודחו בסיבוב הראשון
כריסטינה מלדנוביץ' (צרפת צרפת) ופלאביה פנטה (איטליה איטליה), הודחו בסיבוב השלישי
ואניה קינג (ארצות הברית ארצות הברית) וג'נג ג'יה (הרפובליקה העממית של סין הרפובליקה העממית של סין), הודחו בסיבוב הראשון
קלרה קואוקאלובה (צ'כיה צ'כיה) ומוניקה ניקולסקו (רומניה רומניה), הודחו בסיבוב השלישי
ליזל הובר וליזה ריימונד (ארצות הברית ארצות הברית), הודחו בסיבוב השלישי
מרינה ארקוביץ' (אוסטרליה אוסטרליה) וארנצ'ה פארה סנטונחה (ספרד ספרד), הודחו ברבע הגמר
מנצחות תחרות 2013 יקטרינה מקארובה וילנה וסנינה (רוסיה רוסיה) הודחו בסיבוב השני. במשחק הגמר שיה שוויי (טאיוואן טאיוואן) ופנג שוואי (הרפובליקה העממית של סין הרפובליקה העממית של סין) נפגשו עם שרה אראני ורוברטה וינצ'י (איטליה איטליה) וניצחו בשתי מערכות.
התחרות > תחרות זוגות מעורבים

בתחרות השתתפו 32 זוגות. להלן הזוגות שזכו בדירוג:
אביגייל ספירס (ארצות הברית ארצות הברית) ואלכסנדר פייה (אוסטריה אוסטריה), הודחו בסיבוב השני
קטרינה סרבוטניק (סלובניה סלובניה) ורוהן בופנה (הודו הודו), הודחו ברבע הגמר
יארוסלבה שוודובה (קזחסטן קזחסטן) וברונו סוארס (ברזיל ברזיל), הודחו בחצי הגמר
קבטה פשקה (צ'כיה צ'כיה) ומרצ'ין מטקובסקי (פולין פולין), הודחו בסיבוב הראשון
כריסטינה מלדנוביץ' (צרפת צרפת) ודניאל נסטור (קנדה קנדה), הודחו ברבע הגמר
לוציה הרדצקה (צ'כיה צ'כיה) ומריוש פירסטנברג (פולין פולין), הודחו בסיבוב השני
אנבל מדינה גאריגס ודויד מררו (ספרד ספרד), הודחו בסיבוב הראשון
יוליה גורגס (גרמניה גרמניה) וננד זימוניץ' (סרביה סרביה), הפסידו במשחק הגמר
מזוג מנצחי תחרות 2013 רק לוציה הרדצקה (צ'כיה צ'כיה) השתתפה בתחרות. הזוג הלא מדורג אנה-לנה גרונפלד (גרמניה גרמניה) וז'אן-ז'וליין רוייר (הולנד הולנד) נפגשו במשחק הגמר עם יוליה גורגס (גרמניה גרמניה) וננד זימוניץ' (סרביה סרביה) וניצחו בשתי מערכות.
ישראל ברולאן גארוס

דודי סלע השתתף בתחרות הגברים והודח בסיבוב הראשון.
שחר פאר השתתפה בתחרות הנשים. בסיבוב הראשון היא הפסידה בשתי מערכות ליוג'יני בושאר מקנדה.
יוליה גלושקו השתתפה בתחרות הנשים. בסיבוב הראשון והשני היא ניצחה בשתי מערכות. בסיבוב השלישי היא נפגשה עם שרה אראני מאיטליה והפסידה בשתי מערכות.
יוני ארליך השתתף בתחרות זוגות גברים לצד מרסלו מלו מברזיל. בסיבוב הראשון הם ניצחו בשתי מערכות. בסיבוב השני הם נפגשו עם הזוג שהיה מדורג במקום ה-6 בתחרות וניצחו בשתי מערכות. בסיבוב השלישי הם הפסידו בשתי מערכות לזוג שהיה מדורג במקום ה-9 בתחרות.
שחר פאר השתתפה בתחרות זוגות נשים לצד דניאלה האנטוקובה מסלובקיה. בסיבוב הראשון הן הודחו על ידי הזוג שהיה מדורג במקום מס' 5 בתחרות בשתי מערכות.
רפאל נדאל, מנצח התחרות
מריה שרפובה, מנצחת התחרות
טלי אשכולי

| --- | --- |

 לידה:  1964 ירושלים ירושלים, ישראל ישראל
 פטירה:  9 במרץ 2025 (בגיל 61 בערך)
 מקום קבורה:  הר המנוחות 
 מוקד פעילות:  ישראל 
 תקופת הפעילות:  2006–2024 (כ־18 שנים)
 מקום לימודים:  האוניברסיטה העברית בירושלים 
 עיסוק:  מפיקת טלוויזיה ואירועים
 שפה מועדפת:  עברית 
 פרופיל ב-IMDb
 
טלי אשכולי ביננבאום (1964 – 9 במרץ 2025) הייתה מפיקת טלוויזיה ישראלית ומנכ"לית חברת "טלי אשכולי הפקות".
ביוגרפיה

אשכולי נולדה בירושלים לרעיה, מורה בבית ספר יסודי וגדעון, מורה למלאכה. למשך תקופה עבדה כמורה לערבית. בשנת 1985 כתבה והלחינה את השיר "כשתשוב", שבוצע על ידי צילה דגן, והגיע למקום השלישי בחגיגות הזמר העברי בערד השנתיים. בעברה ניהלה את המחלקה לזמר עברי במשרד התרבות.
בשנת 2006 הפיקה את סיבוב ההופעות "חמש דיוות", בהשתתפות ירדנה ארזי, מרגלית צנעני, אילנית, שלומית אהרון ורותי נבון. החמש הופיעו יחד בארצות הברית ובקנדה בפני הקהילות היהודיות המקומיות.
בשנת 2008 הפיקה את פסטיבל שירי הילדים. האירוע ספג ביקורות רבות על אופיו החדש, ועל השירים המודרניים, שלא התאימו לילדים. לטענת המבקרים, הם היו מורכבים מדי, בעלי לחנים קשים וטקסטים שאינם מופנים לקהל היעד. ב-25 באוקטובר 2010 שודר בערוץ 2 הסרט "הראל סקעת שובר שתיקה" בהפקתה, בו הזמר הראל סקעת יצא מהארון. שש שנים אחר-כך הפיקה גם את המשדר "כשהיינו ילדים" בערוץ הראשון. באותה שנה הפיקה גם את אירוע "למנצח שיר מזמור", חידוש חד-פעמי לפסטיבל הזמר המזרחי, שפותח ביוזמת שרת התרבות והספורט מירי רגב.
אשכולי הייתה אשת מפתח בכל נושאי תחרות הזמר של האירוויזיון. היא יזמה את "הכוכב הבא לאירוויזיון", שדרכו נבחרו נציגי ישראל לאירוויזיון בשנים 2015–2020 ו-2024–2025. כמו כן, הייתה חברה בוועדה המקצועית שבחרה את נציגי ישראל לאירוויזיון הילדים 2016. באותה תקופה החלה להפיק את אירועי ה-"Israel Calling", אירוע אירוויזיון בין-לאומי בהשתתפות נציגי המדינות השונות. המופע האחרון התקיים ב-2022. בשנת 2019 הייתה המפיקה הראשית של אירוויזיון 2019, שנערך בתל אביב-יפו. במסגרת תפקיד זה הייתה אחראית למנגנון ההפקה והאירוח, שכלל את אירוח התחרות ומשלחות האמנים, הכרטיסים, התחבורה, טקסי החלפת המפתחות והשטיח הכתום, כפר האירוויזיון, היורוקלאב ואירועי ה-VIP למשלחות ולחובבים והעבודה מול ממשלת ישראל. באותה שנה הייתה חלק מצוות השופטים הבין-לאומי בתחרויות הקדם של פינלנד, רומניה וצרפת.
בשנים 2020 ו-2022 הייתה חלק מצוות השופטים הבין-לאומי ב"מלודיפסטיבלן" השנתי, הקדם השוודי לאירוויזיון. אשכולי ניהלה והפיקה את המופע של עדן אלנה באירוויזיון 2021. באותה שנה הפיקה גם את תחרות מיס יוניברס, שהתקיימה לראשונה בישראל בעיר אילת. היא הפיקה את הקדם הלוקסמבורגי לאירוויזיון 2024, Luxembourg Song Contest.‏
חיים אישיים

בשנת 2010 חלתה בסרטן הכבד. ב-9 במרץ 2025 נפטרה לאחר מאבק ממושך במחלה. נטמנה בהר המנוחות בירושלים..
הערות שוליים

↑  מילות השיר, באתר שירונט
↑  חגיגות הזמר בערד 85, חדשות, 2 באוגוסט 1985
↑  דורית אסרף מזרחי, המפיקה הוותיקה טלי אשכולי הלכה לעולמה בגיל 60, באתר כאן – תאגיד השידור הישראלי, 9 במרץ 2025
↑  מור שני‏, חמש דיוות מגייסות תרומות, באתר וואלה, 8 ביוני 2006
↑  מערכת וואלה‏, בכורה: הקליפ של פסטיבל שירי הילדים 2008, באתר וואלה, 20 בנובמבר 2008
↑  אביב אברמוביץ', ‏גם אתה לשיר תוכל, באתר ‏מאקו‏, 20 בדצמבר 2008
↑  אסף נבו, ‏הראל סקעת מודה בנטיותיו המיניות, באתר ‏מאקו‏, 22 באוקטובר 2010
↑  הקץ לשמועות: הראל סקעת יוצא מהארון, באתר הארץ, 22 באוקטובר 2010
↑  הראל סקעת: "כשיהיה לי בן זוג, לא אסתיר אותו בבית", באתר nana10‏, 22 באוקטובר 2010
↑  כשהיינו ילדים, במיזם "אישים" לתיעוד היצירה הישראלית
↑  דודי פטימר, ‏הסלסול הגואל: פסטיבל הזמר המזרחי שבר את ההגמוניה האשכנזית, באתר מעריב אונליין, 9 ביוני 2018
↑  טלי אשכולי, במיזם "אישים" לתיעוד היצירה הישראלית
↑  וואלה! תרבות‏, יש נציגים: ישראל תשלח לאירוויזיון הילדים את שירה פריימן וטימוטי סניקוב, באתר וואלה, 26 באוקטובר 2016
↑  Israel Calling 2016!, BBC
↑  Israel is Calling again in 2017, באתר הרשמי של האירוויזיון
↑  Israel Calling returns for 2018, באתר הרשמי של האירוויזיון
↑  Israel Calling 2022: More than 20 artists will perform on 7 April, Wiwibloggs
↑  דפנה ארד, 5 מנהלות בכירות באירוויזיון חושפות את הסודות מאחורי הקלעים, באתר Xnet‏, 14 במאי 2019
↑  "גברת אירוויזיון": המפיקה האגדית טלי אשכולי הלכה לעולמה בגיל 60, באתר מעריב אונליין, 9 במרץ 2025
↑  גאיה חלמיש, ‏לראשונה: תחרות מיס יוניברס תתקיים בישראל, באתר ‏מאקו‏, 20 ביולי 2021
↑  גיל משעלי, ‏המפיקה הישראלית טלי אשכולי תפיק את תחרות קדם האירוויזיון של לוקסמבורג, באתר ‏מאקו‏, 17 בינואר 2024
↑  מודעת אבל בדף הפייסבוק של אשכולי
| --- | --- |
בקרת זהויות :  NLI: 987007458206905171  VIAF: 44148874396249620884   WorldCat (עם VIAF): 44148874396249620884
אריק וייס

| --- | --- |

 לידה:  10 בנובמבר 1978 (בן 46)
 מדינה:  ישראל ישראל
 מעסיק:  חדשות 13
 סוג כתב:  כתב תחקירים
 קישורים חיצוניים
 פייסבוק:  arikwaisse
 טוויטר (X):  arikweiss
 
אריק וייס (נולד ב-10 בנובמבר 1978) הוא עיתונאי בחדשות 13, מגיש התוכנית עושים שישי עם אריק וויס. בעבר היה כתב תחקירים ומגזין של "מהדורת השבת", והגיש את התוכנית "הכול כלול".
ביוגרפיה

וייס החל את דרכו העיתונאית בשנות ה-90 ככתב תרבות במקומון הירושלמי "כל העיר". לאחר מספר שנים עבר לעיתון "מעריב", תחילה ככתב במוסף היומי, ובהמשך התמקד בעיקר בתחקירים עבור מוסף "סופשבוע" של העיתון. בין הסיפורים הבולטים שחשף: קשריו של המיליארדר האוסטרי מרטין שלאף עם השטאזי; מחדל המודיעין שהביא לחטיפת גלעד שליט; שיתוף הפעולה ההדוק של בכיר חמאס סלאח שחאדה עם השב"כ.
בשנת 2009 עזב את "מעריב" ועבר לתוכנית "עובדה" בערוץ 2. שנה לאחר מכן החל לעבוד בערוץ 10 כחבר מערכת "המגזין" בהנחיית אושרת קוטלר, שם חשף שורה של פרשות. בהן:
ההשתלטות על נכסיו של האוליגרך אלכסיי זכרנקו בעזרת מסמכים מזויפים;
תעשיית התרומות שניהלה משפחתו של הרב אליעזר ברלנד;
מכירת משאבי הטבע של ישראל לתאגידי ענק במחירי הפסד;
תחקיר אודות היחס המפלה של מערכת אכיפת החוק כלפי בני העדה האתיופית;[דרוש מקור]
פרשת ליאור לוטן והחייל אברה מנגיסטו;[דרוש מקור]
פרשת מימון הגרעינים התורניים של מקורבי השר אורי אריאל;[דרוש מקור]
חשיפת השבועון "רימון" שהוצא לאור על ידי השב"כ בשנות החמישים[דרושה הבהרה] ועוד.
וייס הגיש לעיתים את התוכנית "חמש עם רפי רשף", בהיעדרו של רשף, ואת התוכנית "היום שהיה", וכן הגיש לעיתים את התוכנית "הצינור", בהיעדרו של המנחה גיא לרר. יחד עם עמיתו ינון מילס, הוא גם החליף את אושרת קוטלר בתוכניתה "המגזין".
בעשור השלישי של המאה ה-21, וייס משמש כמגיש-מחליף בתוכנית "מאחורי הכסף". מעבר לזה, הוא משמש גם כמרצה לעיתונות באוניברסיטת תל אביב ובאוניברסיטה הפתוחה.
וייס נשוי ומתגורר במזכרת בתיה.
הערות שוליים

↑  הצצה לעולם העסקים של המיליארדר המסתורי מרטין שלאף, באתר nrg, מעריב, 2009
↑  חשיפה: מידע על חטיפה מתוכננת לא הועבר לשטח, באתר nrg, מעריב, 2008
↑  חוקר השב"כ מיכה קובי חושף - כף הפעלנו את היעד מספר אחד בחמאס, באתר nrg, מעריב, 2008
↑  מי השתלט על נכסיו של האוליגרך הנעלם אלכסיי זכרנקו? נענע 10, 2010
↑  קופת הרב: מכספים עד שרצים בחסידות ברסלב, נענע 10, 2013
↑  תחקיר: כך מכרה המדינה בזול את משאבי הטבע, חדשות 13, 2013
שלמה אביטבול (מרקש)

רבי שלמה אביטבול (1832 - דצמבר 1914, כ"ב בכיסלו ה'תרע"ה) היה פייטן שפעל במרקש, מפורסם כמחבר הפיוט יפה ותמה.
ביוגרפיה

נולד לרבי יוסף - דיין במרקש. כונה "שלמה בלכתאב".
לפי שלום אלדר, כמעט ואין מידע על קורות חייו, אך מתוכן פיוטיו ניתן ללמוד שהיה תלמיד חכם הבקי בספרות חז"ל, מעורב עם הבריות וחי את צער הקהילה היהודית בגלות ישמעאל. את הנקודה האחרונה ניתן ללמוד גם מפיוט שכתב בשם "אורי וישעי" על נס הצלה שלו ושל יהודי המקום משבטים ברברים.
בנו הוא רבי אברהם אביטבול שהיה ראש ישיבה ודרשן. על מצבתו (1945) של בנו נכתב "בנו של אותו צדיק, החכם השלם והכולל, המשורר הערב והנעים..."
הפיוט שחיבר "יפה ותמה" התפרסם לאחר פטירתו וזכה לביצועים רבים.
נפטר בכ"ב בכיסלו ה'תרע"ה ונטמן בבית הקברות היהודי במרקש. לאחר פרסום השיר יפה ותמה קברו שופץ על ידי קובי יפרח.
פיוטים שחיבר

הרב אביטבול נודע כפייטן, חיבר תשע קצידות ופיוט אחד. מפיוטיו:
יפה ותמה תורה תמימה - פיוט שזכה לתפוצה רבה.
ה' אדוני מה אדיר שמך (שיר ידידות [מרקש] 193)
דודי למה תישן (שם 64)
מלך רם יחיד מושל בתחתית ועליה (שם 193)
אנא אל נא רפא נא לעדה עניה (שם 204)
אורי וישעי (שם 397)
אורי לך יחלתי להאזין ידידי (שם 102)
לקריאה נוספת

שלום אלדר, רבי שלמה אביטבול, משורר ממרכש, 1929-183, ברית - כתב-עת של יהודי מרוקו, גיליון 38 (תשפ"א), עמ' 47–55
הערות שוליים

↑  תשובות בהלכה ממנו נדפסו בשו"ת רבי דוד אבן צבאח, בשו"ת רבי יעקב בטאן, ובספר תורת מראכש
↑  אברהם חפוטא, ברכת אברהם, פתח תקווה תשס"ד, עמ' 28, באתר אוצר החכמה
↑  שלום אלדר, רבי שלמה אביטבול, משורר ממרכש, 1929-183, ברית - כתב-עת של יהודי מרוקו, גיליון 38 (תשפ"א), עמ' 47
↑  חביב איבגי, אבני זיכרון לקהילת מראקש, לוד תשס"א, עמ' צא, באתר אוצר החכמה (צפייה חופשית – מותנית ברישום)
↑  זְ'מְעָה מְבָּרְכָּה מְסְעוּדָה: סיכום סוף השבוע למסע הנשים למרוקו, ‏29 במאי 2022
↑  יפה ותמה / ר' שלמה אביטבול, בעמוד הפייסבוק של הודו לה', 24 בדצמבר 2024
↑  ד"ר אלי שפר / אסרף, מחווה לר' שלמה אביטבול, מחבר הפיוט "יפה ותמה"(כולל ביאור), באתר מורשת יהדות מרוקו, ‏23 בדצמבר 2019
| --- | --- |
בקרת זהויות :  NLI: 987009877385605171  VIAF: 7162478830037461440   WorldCat (עם VIAF): 7162478830037461440
פורט פולאסקי

| --- | --- |

פורט פולאסקי ממעוף הציפור (מבט ממערב למזרח)
 מידע על המבנה
 סוג:  מבצר
 על שם:  קסימיר פולסקי 
 מיקום:  האי קוקספור (אנ'), ג'ורג'יה, ארצות הברית
 תקופת הבנייה:  1829–1847 (כ־18 שנים)
 בשימוש פעיל:  לא
 מתכנן:  Bernard Simon, מחלקת המלחמה של ארצות הברית
 נשלט על ידי:  צבא ארצות הברית שירות הפארקים הלאומיים של ארצות הברית
 מצב:  אתר תיירות
 בעלות נוכחית:  שירות הפארקים הלאומיים של ארצות הברית
 גובה:  10-7 מטר
 שטח:  400 דונם
 פתוח לציבור:  כן
 קרבות:  מלחמת האזרחים האמריקנית המצור על פורט פולאסקי (אנ')
 קואורדינטות:  32°01′38″N 80°53′25″W﻿ / ﻿32.027222°N 80.890278°W﻿ / 32.027222; -80.890278
  (למפת ג'ורג'יה מוגדלת) אטלנטה אוגוסטה קולומבוס סוואנה את'נס מייקון אולבני וורנר רובינס ולדוסטה רום דלטון קרוליינה הדרומית  צפ. קר. טנסי אלבמה פלורידה האוק. האטלנ. פורט פולאסקי(למפת ג'ורג'יה רגילה) אטלנטה אוגוסטה קולומבוס סוואנה את'נס מייקון אולבני וורנר רובינס ולדוסטה רום דלטון קרוליינה הדרומית  צפ. קר. טנסי אלבמה פלורידה האוק. האטלנ. פורט פולאסקי
 
פורט פולאסקי הוא מבצר ימי, על שם קסימיר פולסקי, שנבנה לחופי האוקיינוס האטלנטי, בשפך נהר סוואנה (אנ') שבמזרח ג'ורג'יה (ארצות הברית), כדי להגן על העיר סוואנה הנמצאת כ-25 ק"מ ממערב למבצר, במעלה הנהר. בניית המבצר הסתיימה ב-1847 וב-1861, עם תחילת מלחמת האזרחים האמריקנית, עבר לידי צבא קונפדרציית המדינות של אמריקה כשבהמשך המלחמה נכבש על ידי צבא האיחוד. בתחילת המאה ה-20 הוכרז כאנדרטה לאומית ובהמשך נרשם במרשם הלאומי של מקומות היסטוריים של ארצות הברית. משמש כאתר תיירות.
ההיסטוריה של המבצר > הקמת המבצר

בעקבות מלחמת 1812, שהתחוללה בין ארצות הברית לאימפריה הבריטית, הורה נשיא ארצות הברית, ג'יימס מדיסון, על הקמת שורה של מבצרים צבאיים לאורך חופיה המזרחיים והדרומיים של המדינה. לאור הנחיה זו נבנו מאות מבצרים לאורך החופים וב-1829 החלה בניית פורט פולאסקי על האי קוקספור (אנ') שבשפך של נהר סוואנה (אנ') לאוקיינוס האטלנטי. בין קציני הצבא שפיקדו על פרויקט הבנייה היה גם לוטננט שני רוברט אדוארד לי שקיבל את המשימה מייד לאחר שסיים את מכללת ווסט-פוינט. בניית המבצר הושלמה ב-1847 ועלתה לאוצר המדינה כמיליון דולר. לאחר סיום הבניה הוצב במבצר כוח צבאי מצומצם לאחזקת המבנים.
ב-1933 ניתן למבצר השם "פורט פולאסקי" על שם קסימיר פולסקי מפולין שהשתתף, לצד ארצות הברית, במלחמת העצמאות של ארצות הברית ונהרג בקרבת העיר סוואנה.
ההיסטוריה של המבצר > מלחמת האזרחים > טרום מלחמה

ב-1860 החל תהליך פרישה של מדינות מארצות הברית כשאחת מהן הייתה דרום קרוליינה כשבתהליך פרישתה כבש צבאה את המבצר. בהמשך פרשה גם ג'ורג'יה מארצות הברית ושתי המדינות הצטרפו לקונפדרציית המדינות של אמריקה ובתחילת מלחמת האזרחים האמריקנית הציבו מדינות אלו חיילי קונפדרציה במבצר. בעקבות ההשתלטות זו החלו כוחות של צבא הצפון, בפיקודו של קולונל (לימים גנרל) קווינסי אדמס גילמור (אנ'), לבנות עמדות תותחים באי טייבי (אנ') שמדרום למבצר.
ההיסטוריה של המבצר > מלחמת האזרחים > תחת שליטת הקונפדרציה

המבצר נשאר ברשות הקונפדרציה בשלבי המלחמה הראשונים. באפריל 1862, בתקופה בה קצין הקונפדרציה קולונל צ'ארלס אולמסטד (אנ') פיקד על המבצר, הטילו כוחות האיחוד מצור על המבצר (אנ') ופתחו בירי מ-36 תותחים ארוכי טווח על המבצר ולאחר 30 שעות של ירי הצליחו הפגזים למוטט חלק מחומת המבצר והחלו לכוון את האש למבנים בתוך המבצר. מתוך חשש של פגיעה במחסני התחמושת החליט מפקד המבצר להיכנע. בעקבות הצלחתו הועלה גילמור לדרגת בריגדיר גנרל.
הייתה זו הפעם הראשונה בהיסטוריה הצבאית שנעשה שימוש רחב בתותחים בעלי קדח חרוץ שאיפשרו את הגדלת טווח הירי והגדלת הדיוק.
ההיסטוריה של המבצר > מלחמת האזרחים > תחת שליטת האיחוד

עם ההשתלטות על המבצר שוחררו חיילי האיחוד שהיו כלואים במבצר. במהלך ששת השבועות לאחר הכניעה הצליחו כוחות האיחוד לשקם את הנזקים של המבצר ולהציב במקום 600 חיילים בפיקודו של גנרל דייוויד האנטר (אנ'). כיבוש המבצר איפשר לכוחות האיחוד להטיל מצור על נמל סוואנה שהיה מנמליה העיקריים של הקונפדרציה.
עם התקדמות הלחימה הבינו מפקדי האיחוד שלא נשקפת סכנה מצד הקונפדרציה לכיבוש המבצר ולכן צמצמו את היקף הכוחות במבצר לכ-250 חיילים.
באוקטובר 1864, לקראת סופה של המלחמה, הפך המבצר לבית כלא לשבויי הקונפדרציה (בעיקר קצינים). אסירים אלו הוחזקו בתנאים קשים של לכלוך וחוסר מזון ורבים מהם חלו ו-13 מתוכם נפטרו ונקברו מחוץ לחומות.
ההיסטוריה של המבצר > לאחר מלחמת האזרחים

עם תום המלחמה המשיך המבצר לשמש ככלא וכן הפך מקום מושבם של בעלי תפקידים במישור הארצי ושל מושלי מדינת ג'ורג'יה. ב-1869 החל תהליך של חיזוק חלק מהמבנים כדי לאפשר להניח בראשם תותחים כבדים יותר.
ההיסטוריה של המבצר > במאה ה-20

בתחילת המאה ה-20, לאחר שהתדרדר מצבו של המבצר, החליטה מחלקת המלחמה של ארצות הברית שהמבצר יפסיק לשמש כמתקן צבאי וב-1924 הוא הוכרז כאנדרטה לאומית בהכרזה נשיאותית של קלווין קולידג'. ב-1933 הוא הועבר ממחלקת המלחמה לאחריות שירות הפארקים הלאומיים של ארצות הברית והחל תהליך של שיקום המבצר בסיוע של חיל השימור האזרחי.
ב-1938, עם תום השיפוץ, נפתח המבצר למבקרים אך בפתיחת מלחמת העולם השנייה הלאים צבא ארצות הברית את האתר והשתמש בו כבסיס לחיל הים האמריקאי.
ב-1945, עם תום המלחמה, הוחזר לידי שירות הפארקים הלאומיים וב-1966 הוכנס למרשם הלאומי של מקומות היסטוריים של ארצות הברית.
ב-1980 נפתח במבצר מוזיאון היסטורי. נכון ל-2022 כ-470,000 תיירים ביקרו באתר
מבנה המבצר

המבצר נבנה באזור מוצף מים, עונתית, לכן השקיעו בוניו קורות עץ באדמה לעומק של 21 מטר. במהלך הבנייה נעשה שימוש בכ-13 מיליון לבנים שאיפשרו הקמת חומות בגובה שנע בין 7 מטר (פנימי) ל-10 מטר (חיצוני) ובעובי של כ-3.7 מטר שנחשב, בזמן הקמת החומות, כעמידות בפני כל סוגי התותחים שהיו קיימים אז. צורת המבצר כמחומש והוא הוקף בתעלת מים בעומק 2–3 מטר. הבנאים שבנו את המבצר היו עובדים חופשיים ועבדים.
המבצר באומנות

ב-2009 שימש המבצר לצילומי הסרט "הקונספירטור" (אנ') שביים רוברט רדפורד על מרי סטיוארט (אנ') שהייתה בין הקושרים כנגד אברהם לינקולן.
ב-2012 שימש המבצר לצילומי סצנה מהסרט "אברהם לינקולן נגד הזומבים" (אנ')
גלריה

נזקים לחומת המבצר שנגרמו מתותחי האיחוד במהלך מלחמת האזרחים
חומות המבצר הפונות מערבה (לאוקיינוס האטלנטי)
בסיסי התותחים שהוצבו במבצר. ניתן לראות את המסילה להסטת התותחים
קברם של 13 קציני הקונפדרציה שמתו בתקופת שביים במבצר בגלל רעב ומחלות
שער המבצר הכולל גשר מעבר מעל התעלה שהקיפה אותו
לקריאה נוספת

Guss, John Walker (2015). Fort Pulaski. Arcadia Publishing SC. p. 89. ISBN 9781467113731.
הערות שוליים

↑  כ-27 מיליון דולר בערכים של 2022
↑  שהיו מחוץ לטווח תותחי הקונפדרציה שהיו במבצר
↑  Battle for Fort Pulaski, באתר nps.gov
↑  Prisoner of War Experience, באתר nps.gov
↑  רישום פורט פולאסקי במרשם הלאומי של מקומות היסטוריים, באתר npgallery.nps.gov
↑  Visitation By State and by Park for Calendar Year: 2022, באתר National Park Service Visitor Use Statistics
↑  Fort Facts, באתר רשות הגנים הלאומיים של ארצות הברית
| --- | --- |
בקרת זהויות :  NLI: 987007545718305171  LCCN: no2016137509  NARA: 10038429  VIAF: 315526229   WorldCat (עם VIAF): 315526229
אליפות צרפת הפתוחה 2017

| --- | --- |

פרסי התחרות
 ענף:  טניס 
 תקופת התחרות:  28 במאי 2017 – 11 ביוני 2017 (15 ימים) 
 מספר תחרות:  116 
 כספי זכייה:  36.000 מיליון אירו
 עיר מארחת:  אצטדיון רולאן גארוס 
 אצטדיון:  אצטדיון רולאן גארוס
 זוכה:  גברים:רפאל נדאל (ספרד) נשים:ילנה אוסטפנקו (לטביה) זוגות גברים:ריין הריסון (ארצות הברית)/מייקל וינוס (אוסטרליה) זוגות נשים:בת'אני מאטק-סנדס (ארצות הברית)/לוציה שפרובה (צ'כיה) זוגות מעורבים:גבריאלה דברובסקי (קנדה)/רוהן בופנה (הודו)
 אתר רשמי
 
 → אליפות צרפת הפתוחה 2016 אליפות צרפת הפתוחה 2018 ← 
 
אליפות צרפת הפתוחה 2017 הייתה תחרות טניס שנערכה על מגרשי חימר באצטדיון רולאן גארוס בפריז. התחרויות התחילו ב-28 במאי והסתיימו ב-11 ביוני. זו הייתה האליפות ה-116 מאז ייסודה.
הפרסים

משתתפי תחרויות קיבלו את הפרסים הבאים (באירו):
| 0 | 1 | 2 | 3 | 4 | 5 | 6 | 7 | 8 |
| --- | --- | --- | --- | --- | --- | --- | --- | --- |
| תחרות | מנצח | גמר | חצי הגמר | רבע הגמר | הסיבוב הרביעי | הסיבוב השלישי | הסיבוב השני | הסיבוב הראשון |
| בודדים | 2,100,000 | 1,060,000 | 530,000 | 340,000 | 200,000 | 118,000 | 70,000 | 35,000 |
| זוגות | 540,000 | 270,000 | 132,000 | 72,000 | . | 39,000 | 21,000 | 10,500 |
| זוגות מעורבים | 140,000 | 70,500 | 37,750 | 17,000 | . | . | 8,500 | 4,500 |

סך הפרסים היה 36.000 מיליון אירו.
התחרות > תחרות זוגות גברים

בתחרות השתתפו 64 זוגות. להלן הזוגות החזקים שזכו בדירוג:
ג'ון פירס (אוסטרליה אוסטרליה) והנרי קונטינן (פינלנד פינלנד), הודחו בסיבוב השלישי
פייר-איג ארבר וניקולה מאי (צרפת צרפת), הודחו בסיבוב הראשון
בוב בריאן ומייק בריאן (ארצות הברית ארצות הברית), מנצחי תחרות בשנים 2003 ו-2013, הודחו בסיבוב השני
לוקאש קובוט (פולין פולין) ומרסלו מלו (ברזיל ברזיל), הודחו בסיבוב השני
ג'יימי מארי (בריטניה בריטניה) וברונו סוארס (ברזיל ברזיל), הודחו ברבע הגמר
פליסיאנו לופס ומארק לופס (ספרד ספרד), מנצחי תחרות 2016, הודחו בסיבוב הראשון
איוואן דודיג (קרואטיה קרואטיה) ומרסל גרנוליירס (ספרד ספרד), הודחו ברבע הגמר
רייבן קלאסן (דרום אפריקה דרום אפריקה) ורג'יב ראם (ארצות הברית ארצות הברית), הודחו בסיבוב השני
רוהן בופנה (הודו הודו) ופבלו קואבס (אורוגוואי אורוגוואי), הודחו בסיבוב השלישי
פבלו קרניו בוסטה וגילרמו גרסיה לופס  (ספרד ספרד),פרשו בסיבוב הראשון
ז'אן-ז'וליין רוייר (הולנד הולנד) והוריה טקאו (רומניה רומניה), הודחו בסיבוב השלישי
מרצ'ין מטקובסקי (פולין פולין) ואדוארד-רוז'ה ואסלין (צרפת צרפת), הודחו בסיבוב השני
פלורין מרג'ה (רומניה רומניה) ואיסם אול-הק קוריישי (פקיסטן פקיסטן), הודחו בסיבוב הראשון
פבריס מרטין (צרפת צרפת) ודניאל נסטור (קנדה קנדה), הודחו בסיבוב הראשון
אוליבר מרך (אוסטריה אוסטריה) ומטה פביץ' (קרואטיה קרואטיה), הודחו בסיבוב השני
חואן סבסטיאן קבל ורוברט פארה (קולומביה קולומביה), הודחו בחצי הגמר
מזוג מנצחי תחרות 2016 פליסיאנו לופס ומארק לופס (ספרד ספרד) הודחו בסיבוב הראשון. במשחק הגמר נפגשו זוגות לא מדורגות ריין הריסון (ארצות הברית ארצות הברית) ומייקל וינוס (אוסטרליה אוסטרליה) נפגשו עם סנטיאגו גונזלס (מקסיקו מקסיקו) ודונלד יאנג (ארצות הברית ארצות הברית) וניצחו ב-3 מערכות.
התחרות > תחרות זוגות נשים

בתחרות השתתפו 64 זוגות. להלן הזוגות החזקים שזכו בדירוג:
בת'אני מאטק-סנדס (ארצות הברית ארצות הברית) ולוציה שפרובה (צ'כיה צ'כיה), מנצחי תחרות 2015, ניצחו בתחרות
יקטרינה מקארובה וילנה וסנינה (רוסיה רוסיה), מנצחות תחרות 2012, הודחו ברבע הגמר
ג'אן יונגז'אן (טאיוואן טאיוואן) ומרטינה הינגיס (שווייץ שווייץ) הודחו בחצי הגמר
סניה מירזה (הודו הודו) ויארוסלבה שוודובה (קזחסטן קזחסטן), הודחו בסיבוב הראשון
טימאה בבוש (הונגריה הונגריה) ואנדראה חלבצ'קובה (צ'כיה צ'כיה), הודחו בסיבוב השני
לוציה הרדצקה וקטרינה סיניאקובה (צ'כיה צ'כיה), הודחו בחצי הגמר
יוליה גורגס (גרמניה גרמניה) וברבורה דטריקובה (צ'כיה צ'כיה), לא השתתפו
אביגייל ספירס (ארצות הברית ארצות הברית) וקטרינה סרבוטניק (סלובניה סלובניה), הודחו בסיבוב השני
גבריאלה דברובסקי (קנדה קנדה) וסוי איפאן (הרפובליקה העממית של סין הרפובליקה העממית של סין), הודחו בסיבוב השלישי
רקל אטאבו (ארצות הברית ארצות הברית) וילנה אוסטפנקו (לטביה לטביה), הודחו בסיבוב הראשון
אנה-לנה גרונפלד (גרמניה גרמניה) וקבטה פשקה (צ'כיה צ'כיה), הודחו בסיבוב הראשון
ג'אן האוצ'ינג (טאיוואן טאיוואן) וברבורה קרייצ'יקובה (צ'כיה צ'כיה), הודחו בסיבוב הראשון
קיקי ברטנס (הולנד הולנד) ויוהנה לארסן (שוודיה שוודיה), הודחו בסיבוב השלישי
סבטלנה קוזנצובה (רוסיה רוסיה) וכריסטינה מלדנוביץ' (צרפת צרפת), הודחו בסיבוב השלישי
אנדראה קלפץ' (סלובניה סלובניה) ומריה חוסה מרטינס סאנצ'ס (ספרד ספרד), הודחו בסיבוב השלישי
כריסטינה מקהייל (ארצות הברית ארצות הברית) ומוניקה ניקולסקו (רומניה רומניה), פרשו
דריה יורק (קרואטיה קרואטיה) ואנסטסיה רודיונובה (אוסטרליה אוסטרליה), הודחו בסיבוב השני
ארי הוזומי ומיו קאטו (יפן יפן), הודחו בסיבוב השני
מנצחות תחרות 2016 קרולין גרסיה וכריסטינה מלדנוביץ' (צרפת צרפת) לא השתתפו. במשחק הגמר בת'אני מאטק (ארצות הברית ארצות הברית) ולוציה שפרובה (צ'כיה צ'כיה) נפגשו עם הזוג הלא מדורג אשלי ברטי וקייסי דלקרוא (אוסטרליה אוסטרליה) וניצחו בשתי מערכות.
התחרות > תחרות זוגות מעורבים

בתחרות השתתפו 32 זוגות. להלן הזוגות שזכו בדירוג:
ג'אן יונגז'אן (טאיוואן טאיוואן) וג'ון פירס (אוסטרליה אוסטרליה), הודחו בסיבוב השני
סניה מירזה (הודו הודו) ואיוואן דודיג (קרואטיה קרואטיה), הודחו ברבע הגמר
אנדראה חלבצ'קובה  (צ'כיה צ'כיה) ואדואר רוז'ה-ואסלין (צרפת צרפת), הודחו בחצי הגמר
קטרינה סרבוטניק (סלובניה סלובניה) ורייבן קלאסן (דרום אפריקה דרום אפריקה), הודחו בסיבוב השני
יארוסלבה שוודובה (קזחסטן קזחסטן) ואלכסנדר פייה (אוסטריה אוסטריה), פרשו בסיבוב השני
ג'אן האוצ'ינג (טאיוואן טאיוואן) וז'אן-ז'וליין רוייר (הולנד הולנד), הודחו בסיבוב השני
גבריאלה דברובסקי (קנדה קנדה) ורוהן בופנה (הודו הודו), ניצחו בתחרות
ילנה אוסטפנקו (לטביה לטביה) וברונו סוארס (ברזיל ברזיל), הודחו בסיבוב הראשון
מנצחי תחרות 2016 מרטינה הינגיס (שווייץ שווייץ) ולאנדר פאיס (הודו הודו) הודחו בסיבוב הראשון. גבריאלה דברובסקי (קנדה קנדה) ורוהן בופנה (הודו הודו) נפגשו במשחק הגמר עם הזוג הלא מדורג אנה-לנה גרונפלד (גרמניה גרמניה) ורוברט פארה (קולומביה קולומביה) וניצחו ב-3 מערכות.